CELEX: 62007TA0267
Language: el
Date: 2013-06-07 00:00:00
Title: Υπόθεση T-267/07: Απόφαση του Γενικού Δικαστηρίου της 7ης Ιουνίου 2013 — Ιταλία κατά Επιτροπής [ΕΓΤΠΕ — Τμήμα Εγγυήσεων — Εκκαθάριση των λογαριασμών — Δαπάνες εξαιρούμενες από την κοινοτική χρηματοδότηση — Υπερβολική καθυστέρηση κατά την εκ μέρους της Επιτροπής εξέταση των ανακοινώσεων που της διαβιβάζονται δυνάμει του άρθρου 5, παράγραφος 2, του κανονισμού (ΕΟΚ) αριθ. 595/91 — Άρθρο 32, παράγραφος 5, του κανονισμού (ΕΚ) αριθ. 1290/2005 — Υποχρέωση αιτιολογήσεως — Εύλογη προθεσμία]

3.8.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 225/60
            
         Απόφαση του Γενικού Δικαστηρίου της 7ης Ιουνίου 2013 — Ιταλία κατά Επιτροπής
   (Υπόθεση T-267/07) (1)
   
   (ΕΓΤΠΕ - Τμήμα Εγγυήσεων - Εκκαθάριση των λογαριασμών - Δαπάνες εξαιρούμενες από την κοινοτική χρηματοδότηση - Υπερβολική καθυστέρηση κατά την εκ μέρους της Επιτροπής εξέταση των ανακοινώσεων που της διαβιβάζονται δυνάμει του άρθρου 5, παράγραφος 2, του κανονισμού (ΕΟΚ) αριθ. 595/91 - Άρθρο 32, παράγραφος 5, του κανονισμού (ΕΚ) αριθ. 1290/2005 - Υποχρέωση αιτιολογήσεως - Εύλογη προθεσμία)
   2013/C 225/133
   Γλώσσα διαδικασίας: η ιταλική
   
      Διάδικοι
   
   
      Προσφεύγουσα: Ιταλική Δημοκρατία (εκπρόσωποι: G. Aiello και S. Fiorentino, avvocati dello Stato)
   
      Καθής: Ευρωπαϊκή Επιτροπή (εκπρόσωποι: C. Cattabriga και F. Erlbacker)
   
      Αντικείμενο
   
   Αίτηση μερικής ακυρώσεως της αποφάσεως 2007/327/ΕΚ της Επιτροπής, της 27ης Απριλίου 2007, για την εκκαθάριση των λογαριασμών των οργανισμών πληρωμών των κρατών μελών όσον αφορά δαπάνες που χρηματοδοτούνται από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), τμήμα Εγγυήσεων, για το οικονομικό έτος 2006 (ΕΕ L 122, σ. 51).
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ακυρώνει την απόφαση 2007/327/ΕΚ της Επιτροπής, της 27ης Απριλίου 2007, για την εκκαθάριση των λογαριασμών των οργανισμών πληρωμών των κρατών μελών όσον αφορά δαπάνες που χρηματοδοτούνται από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), τμήμα Εγγυήσεων, για το οικονομικό έτος 2006, καθόσον καταλογίζει εις βάρος της Ιταλικής Δημοκρατίας, σε ποσοστό 50 %, τις οικονομικές συνέπειες της ελλείψεως ανακτήσεως για τις ακόλουθες περιπτώσεις παρατυπιών: Coprap (IT/1987/001), Tabacchi Levante (IT/1987/002), Casearia Sarda (IT/1991/001), Beca (IT/1994/009), Soc.Coop.Super (IT/1995/003/A), Vinicola Magna (IT/1995/005/A), Eurotrade (IT/1995/015/A), COASO — Italiana Tabacchi (IT/1995/016/A), Ionia (IT/1995/017/A), Beca (IT/1995/018), Addeo Fruit (IT/1995/021), Quaranta (IT/1996/003), D’apolito (IT/1996/007), Sibillo (IT/1996/016), Agrocom (IT/1996/019), Procaccini (IT/1996/020), Addeo Fruit (IT/1996/023), Mediterrane Vini (IT/1996/001), Oleificio Centro Italia (IT/1996/029), Procaccini (IT/1997/002), Soc.Coop.Super (IT/1997/006/A), Savict (IT/1997/01), Agricola S. Giuseppe (IT/1997/012), Terra D’Oro (IT/1997/017/A), Toscana Tabacchi (IT/1997/018).
            
         
               2)
            
            
               Απορρίπτει την προσφυγή κατά τα λοιπά.
            
         
               3)
            
            
               Καταδικάζει την Ιταλική Δημοκρατία να φέρει τα τέσσερα πέμπτα των δικαστικών της εξόδων καθώς και τα τέσσερα πέμπτα των δικαστικών εξόδων της Ευρωπαϊκής Επιτροπής.
            
         
               4)
            
            
               Καταδικάζει την Επιτροπή να φέρει το ένα πέμπτο των δικαστικών της εξόδων και το ένα πέμπτο των δικαστικών εξόδων της Ιταλικής Δημοκρατίας.
            
         
      (1)  EE C 223 της 22.9.2007.